溫璋

溫璋（），河内人，唐朝官员。

父溫造曾平定兴元兵乱。溫璋早期以父蔭入仕，累佐使府，历三郡刺史。咸通初年，接任徐泗節度使。徐州的銀刀軍得知溫璋素嚴飭，陰懷猜忌，於是驅逐溫璋。咸通八年（867年），溫璋接任京兆府府尹，曾說：「罪無輕重，惡無大小。除惡務盡，犯意方絕，此謂之能治者。」《北梦琐言》卷10说：京兆尹温璋见一乌鸦三度挽铃报案，判断「是必有人探其雏而诉冤也」，就派人随鸦出城，果然在树下捕获到抓雏鸟的人。温璋「以禽鸟诉冤，事异于常，乃毙捕雏者而报之」。女道士魚玄機以笞殺女童綠翹事，被溫璋所殺。

咸通十一年（870年）八月，同昌公主得病故亡，唐懿宗悲痛不已，怒殺醫官二十余人，下獄者三百人。劉贍與溫璋上書，以為刑法太深，唐懿宗大怒，貶溫璋為振州司馬，責令三日內离京。溫璋歎曰：“生不逢時，死何足惜？”當晚服毒自盡死。《太平廣記·卷第四十九·神仙四十九》温璋，唐咸通壬辰尹正天府。性黩货，敢杀。人亦畏其严残不犯。由是治有能名。旧制，京兆尹之出，静通衢，闭里门，有笑其前道者，立杖杀之。是秋，温公出自天街，将南抵五门。呵喝风生。有黄冠老而且伛，弊衣曳杖，将横绝其间。驺人呵不能止。温公命捽来，笞背二十。振袖而去，若无苦者。温异之，呼老街吏，令潜而觇之，有何言。复命黄冠扣之，既而迹之。迨暮过兰陵里，南入小巷，中有衡门，止处也。吏随入关。有黄冠数人出谒甚谨，且曰：“真君何迟也？”答曰：“为凶人所辱。可具汤水。”黄冠前引，双鬟青童从而入，吏亦随之。过数门，堂宇华丽，修竹夹道，拟王公之甲第。未及庭，真君顾曰：“何得有俗物气。”黄冠争出索之。吏无所隐，乃为所录，见真君。吏叩头拜伏，具述温意。真君盛怒曰：“酷吏不知祸将覆族，死且将至，犹敢肆毒于人。罪在无赦！”叱街吏令去。吏拜谢了，趋出。遂走诣府，请见温，时则深夜矣。温闻吏至，惊起，于便室召之。吏悉陈所见。温大嗟惋。明日将暮，召吏引之。街鼓既绝，温微服，与吏同诣黄冠所居。至明，吏款扉。应门者问谁。曰：“京兆温尚书来谒真君。”既辟重闺，吏先入拜。仍白曰：“京兆君温璋。”温趋入拜。真君踞坐堂上，戴远游冠，衣九霞之衣，色貌甚峻。温伏而叙曰：“某任惣浩穰，权唯震肃；若稍畏懦，则损威声。昨日不谓凌迫大仙，自贻罪戾，故来首服，幸赐矜哀。”真君责曰：“君忍杀立名，专利不厌。祸将行及，犹逞凶威。”温拜首求哀者数四，而真君终蓄怒不许。少顷，有黄冠自东序来，拱立于真君侧，乃跪启曰：尹虽得罪，亦天子亚卿；况真君洞其职所统，宜少降礼。”言讫，真君令黄冠揖温升堂，别设小榻，令坐。命酒数行，而真君怒色不解。黄冠复答曰：“尹之忤犯，弘宥诚难；然则真君变服尘游，俗士焉识。白龙鱼服，见困豫且。审思之。”真君悄然。良久曰：“恕尔家族。此间亦非淹久之所。”温遂起，于庭中拜谢而去，与街吏疾行至府，动晓钟矣。虽语亲近，亦秘不令言。明年同昌主薨，懿皇伤念不已，忿药石之不徵也。医韩宗绍等四家诏府穷竟，将诛之。而温鬻狱缓刑，纳宗绍等金带及余货，凡数千万，事觉，饮鸩而死。懿宗得知溫璋死訊，還氣著說：“惡貫滿盈，死有余辜！”

 注釋 

參考書目
《旧唐书·列传第一百一十五》
《三水小牘》

Category:唐朝刺史
Category:武寧軍節度使
Category:唐朝京兆尹
Category:唐朝自殺人物
Z
Category:太原溫氏